# Jack TRS

Un jack TRS, connector TRS o simplement Jack, és un connector d'àudio utilitzat en nombrosos dispositius per a la interconnexió d'equips de so en format analògic.
Les sigles TS, TRS i TRRS, que s'afeigeixen al nom connector jack deriven del format del tipus de connector (segons la combinació: punta-anell-cos), és a dir, es denomina connector TS (tip-sleeve, "punta-cos"), de tipus monofònic, o connector TRS (tip-ring-sleeve, "punta-anell-cos"), de tipus estereofònic.
En dispositius mòbils, on els auriculars també inclouen micròfon, es denomina connector TRRS (tip-ring-ring-sleeve, "punta-anell-anell-cos"). Aquest és un connector d'àudio utilitzat en nombrosos dispositius per a la transmissió de so en format analògic.

## Diàmetres

Hi ha connectors Jack de diversos diàmetres:
* El connector jack original de 6,35 mm (¼″, és a dir, un quart de polzada).
* El connector jack de 3,5 mm (aproximadament ⅛″): és el tipus de connector més utilitzat, usat per a la sortida d'auriculars en dispositius portàtils, com els reproductors de mp3 i molts smartphones.
* El jack miniatura de 2,5 mm (aproximadament 3/32″): és el connector menys utilitzat, però també en dispositius petits.

## Els connectors Jack en el PC
### Codis de colors

(estàndards PCxx)
Són codis estandarditzats per Microsoft i Intel el 1999 per a ordinadors com a part dels estàndards PC99.
| Color | Connector TS/TRS de 3,5 mm | Funcions |
| Verd | TRS | sortida estèreo, canals frontal |
| Negre | TRS | sortida estèreo, canals posteriors |
| Gris | TRS | sortida estèreo, canals laterals |
| Daurat/taronja | TRS | sortida dual, centre i subwoofer |
| Blau | TRS | entrada estèreo, nivell de línia |
| Rosa/Roig | TS | entrada micròfon mono/estèreo |
Les targetes de so dels ordinadors comuns utilitzen aquest tipus de connectors, sempre de tipus femella, al qual cal connectar els altaveus o altres dispositius per mitjà d'un connector Jack mascle de 3,5 mm de diàmetre. En el cas dels ordinadors, atès que tenen diversos connectors d'aquest tipus, s'utilitza un codi de colors per tal de distingir-los:
* Verd: sortida de línia estèreo per connectar altaveus o auriculars
* Blau: entrada de línia estèreo, per capturar so de qualsevol font, llevat d'un micròfon
* Rosa/Vermell: entrada d'àudio, per a connectar un micròfon
Els ordinadors dotats de sistema de so envoltant 05/01 usen a part aquestes connexions:
* Gris: sortida de línia per connectar els altaveus laterals
* Negre: sortida de línia per connectar els altaveus del darrere tip=L, ring=R
* Taronja: sortida de línia per connectar l'altaveu central (tip)(cèrcol) o el subwoofer (subgreus) (ring)(punta)

### Galeria

* Adaptador RCA - minijack costat adaptador minijack-jack estèreo.
* Jack blanc: TRRS estèreo + micròfon. Jack negre: TRS estèreo.

## PDAs & Telèfons mòbils (Àudio-Vídeo)
### Estàndards TRRS

| Estàndard | Punta | Anell 1 | Anell 2 | Cos | Dispositius que utilitzen aquest Estàndard |
| OMTP | Àudio esquerre | Àudio dret | Micròfon | Massa | Els Nokia antics (i també els Lumia a partir de la 2ª gen), els Samsung antics (2012 Chromebooks), els Sony Ericsson antics(Xperia 2010 i 2011), Sony (PlayStation Vita), OnePlus One |
| AHJ / de CTIA | Àudio esquerre | Àudio dret | Massa | Micròfon | Els Apple, HTC, LG, Blackberry, els Nokia més tardans (incloent els Lumia de 1ª gen. així com els models més tardans), els Samsung més tardans, Jolla, Sony (Dualshock 4), Microsoft (incloent controlador Surface i XboxOne amb adaptador de xat) la majoria de telèfons d'Android |
| Estil CTIA-AV | Àudio esquerre | Àudio dret | Massa | Vídeo CVBS | Els Apple iPod (fins a la 6a Generació), Raspberry Pi (de 2014 cap endavant), Xbox 360 E, Zune, alguns telèfons mòbils |
| Vídeo/Audio1 | Àudio esquerre | Vídeo de CVBS | Massa | Àudio dret | Les Càmeres Sony i Panasonic. Nota: En alguna càmera primerenca de Sony, aquest connector era a la vegada connector d'auricular. Quan s'inseria un jack d'auricular, l'Anell 2 quedava creuat al cos del connector i la càmera lliurava l'àudio dret per l'Anell 1. |
| Vídeo/Audio2 | Vídeo de CVBS | Àudio esquerre | Àudio dret | Massa | Les càmeres genèriques, els reproductors de DVD i VCD portàtils, Western Digital TV live, alguns TV LG més tardans |
| Vídeo/Audio3 | Vídeo de CVBS | Àudio esquerre | Massa | Àudio dret | Toshiba TVs |

### Variants TRRS

Certs equips que requereixen vídeo conjuntament amb entrada/sortida d'àudio stereo de vegades utilitzen connectors TRRS de 3.5mm. Cal saber però, que existeixen dues variants incompatibles, la de 15 mil·límetres (0.59 in) de llargària i la de 17 mm (0.67 in), utilitzant el tipus incorrecte pot senzillament no funcionar, o fins i tot podria causar un dany físic.
Intentant inserir a fons el jack més llarg (17mm) a un receptacle dissenyat per al més curt (15mm), el jack farà malbé el receptacle, i pot avariar alguna part electrònica situada immediatament darrere del receptacle. Tanmateix, inserint parcialment l'endoll, funcionarà atès que les distàncies anell/anell/punta són iguals per ambdues variants.
Utilitzant l'endoll més curt amb un auricular o (cable de vídeo) dissenyat per al connector més llarg, farà que la rebava de l'endoll no s'enclavi dins la base, i a part pot causar un encaminament de senyal incorrecte i/o un curt-circuit dins l'equip (p. ex. la punta de l'endoll pot causar un curt-circuit dels contactes dins el receptacle - anell 1/punta, etc..).
La variant TRRS més curta de 15 mm és la més comuna i plenament compatible amb l'estàndard TRS de 3.5mm i els connectors TS.

## Referències

* ↑ «Optimot. Consultes lingüístiques». [Consulta: 18 juliol 2023].
* 1 2 «TRS connector» (en anglès). "The Free Dictionary". [Consulta: 25 agost 2015].
* ↑ «Conectores TRS, TS». Arxivat de l'original el 2016-03-07. [Consulta: 25 agost 2015].
* ↑ Computer Desktop Encyclopedia. «TRRS connector / Article about TRRS connector by The Free Dictionary» (en anglès). "The Free Dictionary". [Consulta: 25 agost 2015].
* ↑ «A CDE Definition» (en anglès). Computer Desktop Encyclopedia. The Computer Language Company Inc., 2015. [Consulta: 25 agost 2015].
* ↑ Daniel D. Briere; Patrick J. Hurley. Windows XP Media Center Edition 2004 PC For Dummies. For Dummies, 7 novembre 2003, p. 76–. ISBN 9780764543579 [Consulta: 5 maig 2011].
* ↑ «Jays AB headset for Windows Phone and a note on headset standards» (en anglès). [Consulta: 23 gener 2021].
* ↑ «headphone Nokia N9 and jolla [closed - together.jolla.com]». [Consulta: 23 gener 2021].
* ↑ Chick, Cable; www.cablechick.com.au. «Understanding TRRS and Audio Jacks - Cable Chick Blog» (en anglès). [Consulta: 23 gener 2021].
* ↑ Sony and Panasonic camcorder service manuals

## Vegeu també

* PC 99
* Senyal de vídeo
* Senyal d'àudio
* Cable coaxial
* Digital Visual Interface
* High-Definition Multimedia Interface
Viccionari